Madi a Thavha Mountain Lodge | LekkeSlaap
Madi a Thavha beteken "water van die berg" in TshiVenda. Die lodge is in 'n stil vallei van die Soutpansberg geleë. Hoewel die Noorde van Limpopo meer bekend is vir sy oorvloedige wild en kremetartboom-sonsondergangtonele, is ons selfs meer geïnspireer en gefassineer deur die ryk kulture van die mense hier in die Noorde van Suid-Afrika.
Madi a Thavha bied B&B-verblyf of alles-ingesluit-verblyf vir tot 18 gaste. Verblyf word aangebied in gastekamers en -suites wat in en om die oorspronklike plaashuis geleë is. Al die eenhede het berg-uitsigte, 'n stoep en 'n privaat ingang. Die volgende verblyf-opsies is beskikbaar: 4 en suite-gastekamers met en suite-badkamers, 3 selfsorggaste-suites met en suite-badkamers en 1 groot gesinshuis met 2 slaapkamers en en suite-badkamers. Die plaashuis het 'n sitkamer met 'n kaggel en DStv, 'n eetkamer, 'n oopplan-kombuis, ontvangs met 'n telefoon en internetgeriewe, 'n kunsvlytwinkel en stoepe. Die verfrissende swembad word gedurende die winter deur sonkrag verhit. Die lapa bied ononderbroke uitsigte op die omliggende berge en kranse.
Die lodge bied kuns-, kultuur- en leefstyl-toere na die hartjie van Limpopo en ons ook 'n wonderlike kuns- en kultuursentrum, Craft Art-winkel en Textile and Design-ateljee by die lodge. Kinders is welkom - ons bied kreatiewe doendinge, kulturele programme, fietsry, voetslaan en voëlkyk vir die woelige jongspan en hul ouers.